2023.3.27.
HU
Az Európai Unió Hivatalos Lapja
C 112/15
1) Összhangban áll-e az irányelvvel, amely a szülői szabadsághoz való hozzáférés feltételeinek és részletes szabályainak meghatározásához többek között a gyermek egyszülős családba való születésének külön értékelélését írja elő, az, hogy a spanyol jogalkotó sem a Texto Refundido de la Ley del Estatuto de los Trabajadores (a munkavállalók jogállásáról szóló törvény egységes szerkezetbe foglalt szövege) 48. cikkének (2) bekezdésében, sem a Texto Refundido de la Ley General de la Seguridad Social (a szociális biztonságról szóló általános törvény egységes szerkezetbe foglalt szövege) 177., 178.
és 179. cikkében nem írta elő az egyszülős családok munka- és a magánélet összeegyeztetése terén felmerülő sajátos szükségleteinek értékelését az újszülött gyermek gondozási időszakát illetően, szemben a kétszülős családba született gyermekekkel, ahol mindkét szülő várhatóan fizetett szabadságra jogosult, amennyiben mindketten megfelelnek a szociális biztonsági ellátáshoz való hozzáféréshez szükséges feltételeknek?
2) A spanyol jogalkotó külön jogszabályi rendelkezésének hiányában a közösségi jogszabályok alapján rugalmasan kell-e értelmezni a gyermek születése esetén járó pihenőidő igénybevételének követelményeit, a társadalombiztosítási pénzbeli ellátáshoz való hozzáférés feltételeit, a szülői szabadság igénybevételének szabályait és különösen a szülői szabadság időtartamának a gyermeket gondozó, a biológiai anyától eltérő szülő hiánya esetén történő esetleges meghosszabbítását?
(1)
HL L 188., 2019. 7.
12., 79. o.
Az Audiencia Provincial de Alicante (Spanyolország) által 2022. november 7-én benyújtott előzetes döntéshozatal iránti kérelem – Julieta, Rogelio kontra Agencia Estatal de la Administración Tributaria (C-687/22. sz. ügy) (2023/C 112/20) Az eljárás nyelve: spanyol A kérdést előterjesztő bíróság Audiencia Provincial de Alicante
Az alapeljárás felei Felperesek: Julieta, Rogelio Alperes: Agencia Estatal de la Administración Tributaria
Az előzetes döntéshozatalra előterjesztett kérdések 1) Lehetséges-e az összhangban álló értelmezés elvének az irányelv (1) 23. cikke (4) bekezdésére történő alkalmazása, ha a tényállásra (mint a jelen ügyben, tekintettel a kötelezettségek alóli mentesítés iránti kérelem benyújtásának időpontjára) az irányelv hatálybalépése és az átültetési határidő között eltelt időszakban került sor, és az alkalmazandó nemzeti jogszabály (az 1/2020. sz. királyi törvényerejű rendelet által jóváhagyott fizetésképtelenségi eljárásról szóló törvény egységes szerkezetbe foglalt változata [a továbbiakban: TRLC]) nem az irányelvet átültető jogszabály (16/22. sz. tör­ vény)?
2) Összeegyeztethető-e az irányelv 23. cikkének (4) bekezdésével és az irányelvnek az adósság alóli mentesítésre vonatkozó alapelveivel az olyan nemzeti szabályozás, mint a (1/2020. sz. királyi törvényerejű rendelet által jóváhagyott) [TRLC] szövegében foglaltak szerinti spanyol szabályozás, amely nem tartalmaz a közjogi követeléseknek a kielégítetlen kötelezettségek alóli mentesítésből való kizárására vonatkozó indokolást?
Az ilyen szabályozás – amennyiben a közjogi követeléseket kizárja a mentesítésből, és nem kellően indokolt – veszélyezteti-e vagy aláássa-e az irányelvben előírt célok elérését?